AlexejDobrolubov/national_council_slovak_2010 huggingface dataset:
39. schôdza NR SR - 9.deň - B. popoludní
Dátum: 2025-09-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. No vy ste povedali, že nemajú sa na čo vyhovárať. Ale oni majú stále tú istú mantru, oni majú stále ten istý modus operandi a to je, že za to, že oni vlastne od ľudí vyberajú peniaze, za to, že ľudí nútia šetriť, ľuďom uťahujú opasky, tak za to môže ... ===== ale oni majú stále tú istú mantru, oni majú stále ten istý módus operandi. A to je že za to, že oni vlastne od ľudí vyberajú peniaze, za to, že ľudí nútia šetriť, ľuďom uťahujú opasky, tak za to môže Matovič, Heger a Ódor. A môžete ich tam utíšiť, pán Gašpar, aspoň trošku, keby nevyrušovali? Skúste to, pán Gašpar.
39. schôdza NR SR - 9.deň - B. popoludní
Dátum: 2025-09-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Vy ste rozprávali, že za všetko môžu vlády Igora Matoviča, Hegera a Ódora a povedali ste, že to boli roky 2020, 2023. Ladislav Kamenický, ktorý sleduje môj Facebook, chcem mu poďakovať, pán Kamenický, super. Lajkujte ma, dávajte mi lajky, výborný ste pán Kamenický. Som rád, že sledujete môj Facebook, som to veľmi rád. Tak pán Kamenický povedal, že a viete, čo povedal Pročko? Že sme vládli v roku 2023. No vládli ste v roku 2023. Ladislav, vy sledujete môj Facebook a neviete, kedy ste vládli? Bože, Lacko, vy máte v tom taký chaos. A mne sa strašne páčite, vy, pán Karas, lebo čo sa týka konsolidácie, tak keď sa vás redaktorka spýtala, prečo nekonsolidujete bohatých ľudí, vy ste viete čo povedal pred chvíľočkou o Štefunkovi, pán Kamenický, že hapkal. Vy ste tam robil, že, no my, ko, nebudeme ko, s tých, lebo to pôjde a nemôže, vy ste tam tak koktal. Tak sa vás chcem spýtať, odpoviete mi? Prečo nekonsoliduje...(Prerušenie vystúpenia predsedajúcim.) Gašpar, Tibor, podpredseda NR SR Pán Pročko. (Reakcia poslanca Pročka.) Upozorňujem vás, nebuďte osobný. Je to v rozpore s rokovacím poriadkom. (Reakcie z pléna.) Pročko, Jozef, poslanec NR SR Počúvajte hodnotiaci úsudok. Reagujem naňho. (Reakcia predsedajúceho.) Dobre? Reagujem naňho a na to, v konsolidácii čo hovoril. Tak už Tibor, prosím ťa, fakt sa začni správať ako na FTVŠ a nie ako kšeftár od, od Fica. Keď sa vás redaktor spýtal, tak ste koktal a hapkal. Prečo, prečo ne, ne, nejdete zdaniť a prečo nejdete konsolidovať na bohatých ľuďoch. Tak mi povedzte, prečo, nejdete, bohatých ľudí konsolidovať. Ďakujem za odpoveď.
39. schôdza NR SR - 9.deň - B. popoludní
Dátum: 2025-09-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Škoda, že kamery nezaznamenávajú aj hlasnejšie, lebo vy ste sa spýtali, že keby ste boli neslušní, a pán minister vám povedal, že habkáte. No napríklad počas každého jedného vystúpenia poslanca pán minister hundre. A viete, ako strašne vyrušuje, že keď predsedajúci Tibor Gašpar a pán minister Ladislav Kamenický hundrú? Ono to strašne vyrušuje. Ale to majú, im je to na saláme, ale idú meniť rokovací poriadok. To znamená, že ja naozaj poprosím, skúste, páni, aspoň, aspoň počú... nieže počúvať, ale správať sa, správať sa ako minister a predsedajúci. Strašne to vyrušuje. A to keď ešte k vám prídu tí ďalší vaši hundroši, je to strašné. Takže toto je veľmi dôležité, aby som povedal, lebo niekto habká a vy stále hundrete. Spomínali ste, pán Štefunko, že odchádzajú investori. Je to katastrofa. Ja mám spolužiaka, ktorý sem prišiel, on je zahraničný, a odchádza od nás, lebo chcel tu investovať a odchádza zo Slovenska. A povedali ste, že (povedané so smiechom) aký bude Danko poslušný. Mne to, mne sa to strašne páči, pretože pri tejto konsolidácii je Andrej Danko taký hrdina v papierovom brnení. On sa postaví a povie, že my vás zachránime, my tých živnostníkov zachránime, my budeme tí, ktorí sa za vás postavia. Potom príde Fico a povie, počúvaj, ja ti zoberiem všetko, buď budeš držať hubu a krok, alebo ti všetko zoberiem. No však dobre . Potom o dva týždne zase povie, viete, ja sa postavím za vás ľudí a ja pôjdem proti tomu zákonu . Príde Fico, mám ti všetko zobrať? Viete, prečo mu neodtrhla mama hlavu? Lebo Fico povedal, nechaj si ju ešte na chvíľočku . (Povedané so smiechom.)
39. schôdza NR SR - 9.deň - B. popoludní
Dátum: 2025-09-23
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

... hodnotiaci úsudok, ale stratilo sa to. A to sa mohlo. Lebo viete, ono sa to stáva, že nejaký policajt nechá otvorené dvere, aj vonkajšie dvere a náhodou niekto ide okolo, pomyslí si, no oni niekedy zrušia ten trestný zákon tak ja toto tu šlohnem, veď Fico mi možno niekedy to vráti. Neskutočné, neskutočné, oni sú to je to je klasický princíp (Nezrozumiteľne povedané.) Ačohentizmu, to vymysleli Rusi. Ficov brat, daňový podvodník, ktorý mal dať doklady alebo vyšetrovali ho, tak tomu to zmizlo, nie je...
39. schôdza NR SR - 9.deň - B. popoludní
Dátum: 2025-09-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ten čas beží aj keď to nekontrolujú. Čas je nezastaviteľný. Taký je život. To je môj hodnotiaci úsudok. Fico povedal, komunizmus bol sociálnejší a ľudia sa mali lepšie. Ferko Mikloško hovoril si o tom, že chcú aby 17. november padol do zabudnutia. Vieš čo hovoril Fico v 2003? Samotný 17. november považovali za začiatok konca vlády jednej strany bol podľa Fica klasickým politickým prevratom. Odvtedy je pri prevratoch. Zmeny, u ktorým došlo v krajinách východného bloku nevznikli podľa neho náhodne. Bola to dlhodobo pripravovaná akcia, pretože bolo úplne evidentné, že ďalšie preteky v zbrojení nemajú absolútny význam. Obrovským spôsobom vyčerpávajú krajinu. Preto bola prijatá stratégia, že treba hľadať cestu ako predovšetkým otvoriť post komunistickej krajiny, ako umožniť iný štýl vládnutia. Ak si niekto myslí, že tento prevrat, od vtedy je Fico pri prevratoch, zabezpečili študenti s kľúčmi na uliciach, tak sa naozaj veľmi míli. To bol dlhodobo pripravovaný politický prevrat, na ktorý boli použití študenti, ľudia na uliciach, aby to vyvolalo dojem, že sú to masy, ktoré žiadajú zmenu. Tieto zmeny prišli z vonku a neprišli naozaj z vnútra Československa. Tvrdí Fico, ktorý bol v roku 1999 radovým členom komunistickej strany. A ty Ferko veľmi dobre vieš, že tento birmovaný komunista, ktorý ide k pápežovi, ktorý sa chváli tradičnou rodinou, jemu je jedno. Jemu je dno čo si o ňom myslia ľudia. On si robí svoje. A tak ako si myslí o naozaj získaní slobody v 89-tom, že to je prevrat, tak, tak aj žije, prevrátene.
39. schôdza NR SR - 9.deň - B. popoludní
Dátum: 2025-09-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Hovorili ste, že ste niektoré veci nestihli, lebo ste boli pri svojej dcére a hovorili ste o tom, aké sú drahé, naozaj ako sa zvýšili produkty pre pre výživové aj pre matky. Ja som tiež dostal niekoľko desiatok mailov, niekoľko desiatok správ aj cez sociálne siete od ľudí, ktorí presne to isté, čo ste povedali vy hovoria, s čím majú obrovský problém, že táto vláda tie základné veci, tie, tie potraviny, ktoré sú naozaj pre tých ľudí pre záchranu alebo pre pre ich život veľmi dôležité, sa stávajú pre nich nedostupnými. Je to smutné a naozaj človek stráca nádej v tejto republike, že aj ťažko sa počúva, ale to vaše rozprávanie a o tom, čo ste hovorili aj aj o tom, čo vám písali tí ľudia, pretože mne píšu iné a toto je, teda mne píšu to isté, ale iné hovoria títo ľudia. Takže naozaj ťažko sa počúva o tom, že oni konsolidujú, že chcú pomáhať ľuďom, vlastne ľuďom zoberú miliardy a tie miliardy dajú niekde, kde z tých miliárd tí ľudia nemajú nič a potom prídu poslancom také maily, ako ste dostali vy. Potom tí ľudia dostávajú správy o tom, že nemajú na jedlo a je to smutné. No a pán poslanec bývalý Kamenický, ktorý tu rozprával o tom, ako sme počas nášho volebného obdobia, ako sme zle šafárili, tak namiesto toho, aby naozaj počúval, aspoň počúval, tak pozrite, on si tam, on si tam vybavuje svoje veci a svoje kšefty.
39. schôdza NR SR - 9.deň - B. popoludní
Dátum: 2025-09-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem. Hovorili ste o zodpovednosti a o tom, že táto vláda sama sebe pridala, sama sebe dáva peniaze, dáva sama sebe doživotné renty a to nie je naozaj zodpovedné, to nie je. Ešte pred tým ako chcem povedať čo je zodpovedné, tak by som chcel reagovať aj na to, že čo ste povedali, že keď títo prebrali vládu, to ste hovorili v úvode, že tie financie neboli v dobrom stave. Ja si nemyslím, že tie financie boli v tom stave potom, veď ste boli sám, pán Hargaš, pri tom a videli ste čo sa dialo. Videli ste, že v čase najväčších kríz, v čase najväčšieho pekla, ktoré sa dialo na Slovensku, sme dávali tým, ktorí to najviac potrebovali. A ja sa tým aj riadim vo svojom živote. Mám dve firmy a v tých firmách som sa vždy snažil, aby ľudia, ktorí pre nás pracovali a pracujú sa mali dobre. Nikdy sme si v našej firme nekúpili na úkor našich zamestnancov drahé autá, nikdy sme si nekupovali veci na úkor ľudí, ktorí pre nás pracovali a pracujú. A táto vláda robí presný opak. A to nie je zodpovednosť, pretože zodpovedný majiteľ firmy a tým je Robert Fico, ktorý vlastní, podľa seba vlastní firmu Slovensko, tak zdiera svojich zamestnancov, zdiera tých, ktorí mu dávajú peniaze. Vy sám dobre viete, že keď sme prišli do vládnutia, tak tam bolo jeden a pol miliardy a my sme tam nechali dvanásť a pol miliardy. Tak ja potom, to trošku mi tak nejde ten dobrá stav, tak na to chcem, aby ste mi odpovedali, či je zlý stav, keď sme im tam nechali dvanásť a pol miliardy a oni nám nechali jeden a pol miliardy a sám dobre viete v akých časoch sme vlády, v akých krutých časoch a čo sa tam všetko dialo aj zo strán našich koaličných partnerov.
39. schôdza NR SR - 9.deň - B. popoludní
Dátum: 2025-09-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem. Energopomoc by mala byť v prvom rade spravodlivá. Mala by byť pre tých, ktorí to potrebujú, ktorí potrebujú naozaj pomoc. Ale spravodlivosť a pomoc pri tejto konsolidácii, to je slovíčko, ktoré oni nepoznajú. Viete, my hovoríme o energopomoci, ale táto vláda obhajuje ruský plyn, ruské zdroje a hovorí stále, že nebrať od Rusov, to je strašné. No a keď vidíme, čo robia Poliaci, čo robia Česi, že naozaj sa od ruských zdrojov odstrihli, že ich energetické zdroje sú niekde inde a sú v pohode, tak potom klamstva tejto vládnej koalície je niečo, na čo si musím položiť otázku, prečo to robia. Prečo klamu v tom, že musíme brať ===== ich zdrojov odstrihli, že ich energetické zdroje sú niekde inde a sú v pohode, tak potom klamstvá, a tejto vládnej koalície je niečo, na čo si musím položiť otázku, prečo to robia, prečo klamú v tom, že musíme brať tú ruskú ropu, ruský plyn, musíme brať tú pomoc od bratov Rusov, ktorí teraz na Ukrajine vraždia, to treba povedať. Prečo to robia? A odpoveď je jednoduchá, robia to kvôli svojim voličom. Im nezáleží na tom, že ich voliči tiež strádajú, že potrebujú energopomoc. Nie, oni svojim voličom nahučali do hlavy, že my musíme od toho Rusa brať všetko, Rus je náš brat. Rusi sú tí, ktorí nám vždy celý život pomáhali. No, celý život nás tlačili a dupali po nás ako po nebohom. Kolega Mikloško by o tom vedel rozprávať, veľmi dlho, ale my stále ideme tvrdiť, že potrebujú naši ľudia energopomoc, potrebujú adresnú energopomoc a vlastne my berieme zásoby energie od tých, ktorí nám ju predražujú. Klamete, zavádzate, pán Kamenický.
33. schôdza NR SR - 10.deň - B. popoludní
Dátum: 2025-04-09
Poslanec: Petrík, Simona (PS)
Druh vystúpenia: Vystúpenie s faktickou poznámkou

72. Ďakujem. No, nuž doba kešu je späť, ako vidíme. Veľká škoda, Dávid, že tu nie je pán minister Kamenický, lebo by som naozaj chcela vidieť, čo by ti povedal na ten citát od Baťu, že nie, nedá sa, ale zatiaľ neviem, či by si teda uznal, že toto naozaj pokazili a že zatiaľ nevedia, ako to napraviť. Alebo to naozaj takto chceli a sú s tým spokojní. Že či sú teda spokojní s tým, že sa vyslovene musíme teraz ospravedlňovať malým podnikateľom, čo ja viem, v nejakom obchodíku s potravinami lokálnymi, že ideme im zaplatiť kartou, že sa musíme na to cítiť zle, hej? A ešte im hovoriť, prepáčte, že teda nemám nič iné, ale mám kartu a vám teraz za to stiahnu túto hlúpu transakčnú daň. Faktom je, že transakčná daň vstúpila do platnosti na Slovensku v čase, keď máme najvyššiu infláciu v Eurozóne. Kým v ostatných krajinách mierne klesla, zhruba, teda v krajinách Európy mierne klesla zhruba na úroveň 2,2 %, u nás opäť rastie medziročne zhruba zo 4,1 na 4,3 % A teraz tu máme ešte aj túto hlúpu Ficovu transakčnú daň, ktorej logike nemôže rozumieť snáď nikto. Lebo pri väčšine daní vieme, že teda môžme chápať, že aký je ich základný zmysel, že sa zdaňuje spotreba alebo príjem, zisk a podobne. Ale transakčná daň nedáva žiadny zmysel, zdaňuje náhodne, bez akejkoľvek logiky. Platí sa za akékoľvek rôzne platby, za všetky tovary, služby, za všetky mzdy vrátane aj tých minimálnych, platí sa aj, keď si podnikateľ berie úver, potom znova, keď ten istý úver spláca. Platia ju firmy, ktoré sú v strate. Platí sa aj pri odkladaní na dôchodok v treťom pilieri. Prosím vás, toto naozaj, naozaj ste toto chceli? Naozaj je toto, čo ste chceli? Lebo nie je hanba sa vrátiť naspäť a priznať si chybu, ale ak ste to chceli, tak je vás treba čím skôr vymeniť naozaj. Ďakujem.
33. schôdza NR SR - 9.deň - B. popoludní
Dátum: 2025-04-08
Poslanec: Petrík, Simona (PS)
Druh vystúpenia: Vystúpenie s faktickou poznámkou

49. Ďakujem. No, pán kolega Bartek, no ja musím povedať, že ja sa tiež už začínam strácať vlastne v tom, čo vy hovoríte, pretože na jednej strane hovoríte, že akú tu máme obchodnú vojnu, máme tu Trumpove clá, na ktoré tvrdo doplatíme ako trhovo závislá malá krajina. Ale ja tu mám napríklad váš príspevok zo 6. novembra 2024, tuto na Facebooku Podpora progresivizmu dostala na frak. Blahoželali ste Trumpovi k víťazstvu, vytešovali ste sa z toho, že aké to je úžasné, že Trump vyhral voľby, a teraz tu máme jeho clá. Tak ja neviem, že či ste spokojný, alebo či vy ste v tom teraz stratený. Ak ste dobrým politikom, tak ja budem očakávať, že nabudúce prídete s nejakým návrhom zákona, ktorý bude riešiť túto situáciu. A ja si myslím, že toto ten návrh nie je, pretože skrátka, ešte raz to zopakujem, na to, že tu máme naozaj krízovú ekonomickú situáciu, nemajú slúžiť úspory na dôchodky občanov a občianok Slovenska. Bodka. Majú na to slúžiť iné nástroje, systémové opatrenia na podporu priemyslu a podnikania a nie siahanie, môže to byť aj dobre myslené siahanie, ale siahanie na úspory dôchodcov. Teraz sa ešte opýtam, pán Bartek, vy máte úspory v II. pilieri? Máte, či nie? Nemáte, uhm, tak vám blahoželám. Som zvedavá, že teda aký dôchodok budete mať, keď pôjdete do dôchodku, pretože I. pilier už skončí dovtedy, kým vy budete dôchodca. No ale ja by som sa fakt obávala o svoje úspory, pokiaľ by som sa mala pozerať na výsledky tejto vlády, naozaj čo sa týka stavania diaľnic a vôbec podpory nájomného bývania, ktorú tu, ja neviem, za tie posledné roky, za ix rokov vôbec nevidím. Ak to tak bude, budem sa tešiť.
33. schôdza NR SR - 9.deň - B. popoludní
Dátum: 2025-04-08
Poslanec: Petrík, Simona (PS)
Druh vystúpenia: Vystúpenie s faktickou poznámkou

31. Ďakujem pekne aj, kolegovia, kolegyne, za trefné faktické poznámky. Ja len už len tak naozaj zopár vecí ešte raz. Snažím sa byť naozaj k téme skráteného legislatívneho konania. Úplne s tebou súhlasím, Janko Hargaš, keď si hovoril o tej nedôvere, ktorá je úplne opodstatnená a myslím si, že aj dôchodcovské správcovské spoločnosti môžu mať túto nedôveru. Ale tak zatiaľ, keďže to držíte ako možnosť a nie ako povinnosť, tak tomu ešte vecne rozumiem. Ale ono naozaj, či je to skrátené, či nie je, tie prílepky a tie zmeny sem môžu kedykoľvek prísť. Preto je vôbec nebezpečné otvárať takýto zákon. Keby ste boli naozaj že poctivá, poctivá vláda, ktorá chce pomôcť budúcim dôchodcom k lepším dôchodkom, tak otvoríte tento zákon iba v tom prípade, že zvýšite percento odvodu do II. piliera a nie znížite, čo ste urobili ako prvú vec, keď ste prišli sem do vlády. Ale tak o tom sa asi budeme baviť potom ďalej. Čiže ešte raz, v rámci toho SLK len zopakujem, že nemyslím si, že toto, a to som nie ja jediná, že toto je spôsob, akým sa má odvracať ekonomická kríza. Toto naozaj nie je zákon a spôsob, akým my máme pomáhať riešiť ekonomické škody v tejto krajine, ktoré ste napáchali. Máte prísť s poctivými projektami na podporu podnikania, firiem, podnikateľov a tak ďalej a nie s tým, že budete používať ich budúce dôchodky na nejaké budúce investovanie. A už len posledná vec, ja sa práve pozerám, že okej, teraz prišiel druhý váš kolega, lebo doteraz tu bol iba jeden kolega, pán Bartek, čo je dosť smutné, že vlastne nikto z koaličných poslancov sem neprišiel nejakým spôsobom podporiť tento váš zákon. Ďakujem.
33. schôdza NR SR - 8.deň - A. dopoludnia
Dátum: 2025-04-04
Poslanec: Petrík, Simona (PS)
Druh vystúpenia: Vystúpenie s faktickou poznámkou

121. Ďakujem pekne za slovo a ďakujem aj vám, pani Kolíková, za tento veľmi dobrý prejav a otvorenie vôbec toho dialógu a tej, tej debaty o ľudskej dôstojnosti, lebo hovorili ste, že sa naozaj na množstve vecí v tejto téme nezhodneme, ale že všetci by sme sa mali zhodnúť na tom a že všetci chceme, mali by sme chcieť, aby sa tu všetci ľudia cítili dôstojne. Lenže ja o tom pochybujem. Ja pochybujem aj o tom, že sa na tomto zhodneme, čo je úplne najväčšie, najviac smutné z celej tejto debaty, že my sa ani na tomto nevieme zhodnúť, pretože keď otvárajú sa témy návrhov zákonov v rámci toho, že sa chce ochrániť ľudská dôstojnosť, tak to ako keby ste hovorili, že všetci ľudia, ktorí nesedia do vášho heterosexuálneho vzorca, žijú nedôstojne v podstate a narušujú ľudskú dôstojnosť. Ak je to tak... Ja sa pýtam, je to naozaj tak? Toto je to, kvôli čomu predkladáte túto novelu, že máte pocit, že ľudia, ktorí nesedia do heterosexuálneho vzorca, nežijú dôstojne a narušujú ľudskú dôstojnosť? Lebo, ak je to tak, tak potom skutočne každý chápeme dôstojnosť nejak úplne inak. A ako môžme chcieť, aby sa títo ľudia cítili v spoločnosti dôstojne, keď hovoríme, že, že chceme, aby normy platili len pre nich, a pritom je to aktuálne presne naopak? Tie normy platia iba pre tých, ktorí vám sedia do vášho vzorca, a my chceme, aby tie normy platili nielen pre nich, ale pre nás všetkých, ako hovorila pani Kolíková. Čiže je to presne naopak, ako hovoril pán Majerský. A ďalšia vec. Ako sa môžu títo ľudia cítiť u nás dôstojne, keď tvrdíme, že biologické fakty, že oni nie sú biologický fakt? Čo sú oni potom? Ako je možné, že môžme hovoriť o nejakých normách a biologických faktoch a nezaradiť do toho aj ľudí, ktorí sú menšiny, akékoľvek menšiny, napríklad aj sexuálne menšiny. Ďakujem.
33. schôdza NR SR - 5.deň - B. popoludní
Dátum: 2025-04-01
Poslanec: Petrík, Simona (PS)
Druh vystúpenia: Vystúpenie s faktickou poznámkou

43. Ďakujem pekne za slovo. Pán minister, ja by som tiež v prvom rade vám chcela poďakovať za to, že ste vystúpili v rozprave a máme možnosť na vás reagovať. Bodaj by sa takto, týmto vaším prístupom inšpirovali aj iní členovia a členky vlády. No a ja by som teda tiež sa chcela dotknúť toho daňového bonusu, o ktorom ste vy tu hovorili, a naozaj treba uviesť na správnu mieru fakty, ktoré ste vy tiež chceli počuť. Tak ja vám dám tie fakty. Tie fakty sú, že my sme napríklad za Progresívne Slovensko nikdy neboli za zrušenie daňového bonusu ako inštitútu, ako nástroja. To je dobrý nástroj, len ho treba dobre nastaviť. A kritizovali sme matovičovu atómovku, kde dal helikoptérové peniaze aj domácnostiam, ktoré to naozaj nepotrebovali, a potom vyslovene ohrozil samosprávy. To sme kritizovali. Ale zároveň pri tomto vašom novom riešení, ktoré ste predostreli tu za tejto vlády, sme zasa kritizovali to, že ste úplne odobrali daňový bonus rodičom detí nad 18 rokov. Takže dalo sa tam úplne v pohode pohrať s tou, s tým najvyšším stropom, hej? Tam teraz je to 3 600 eur, kedy vlastne daňový bonus bez ohľadu na vek dieťaťa zaniká. Tak sa dalo hrať s tým stropom toho príjmu a možno by ste tie peniaze našli tak, aby ste oveľa citlivejšie potom reagovali napríklad na situáciu rodín, ktoré majú deti nad 18 rokov. To sú stredoškoláci, stredoškoláčky, vysokoškoláci, ktorých náklady na život sú oveľa vyššie ako možno mladších detí a špeciálne v situácii, keď je potrebné konsolidovať a keď všetko zdražuje. To bol náš point a to je tá kritika, ktorú my vám adresujeme. A adresovali sme ju aj cez pozmeňujúci návrh, ktorý sme predkladali k tomuto, a ktorý, samozrejme, neprešiel. Takže, takže toto je ten postreh, ktorý my máme k daňovému bonusu. Ale ďakujem tiež za poctivú diskusiu. Vďaka.
19. schôdza NR SR - 13.deň - B. popoludni
Dátum: 2024-10-02
Poslanec: Petrík, Simona (PS)
Druh vystúpenia: Vystúpenie s faktickou poznámkou

75. Ďakujem pekne. Áno, tiež si myslím, že bude na to presne tento priestor, o ktorom ste hovorili. A k pánovi Hazuchovi. Tak napríklad taká dépeháčka na vajíčka ide z 10 na 19, nie? Tá sa napríklad zvyšuje. Ale kto už sa má v tom, kto už sa má v tom vyznať, všakže, keďže sa tie dépeháčky stále menia tu každé dve hodinky a nakoniec sme zistili, že z tej takmer miliardy eur, ktorú ste chceli ušetriť, nakoniec bude len 300 miliónov, či koľko to teda bude, pán minister Kamenický? Lebo my stále nevieme, že koľko vlastne ušetríme na tej dépeháčke. Ale ja som skôr čakala, že sa budete venovať tomu daňovému bonusu, o ktorom som ja hovorila a ktorý som stihla odôvodniť ešte predtým, ako som prečítala samotný pozmeňovák. Ja som potom na záver už len chcela povedať, že ono to nie sú štatistiky ani žiadne čísla. To sú reálne životy, reálni ľudia, ktorí budú rátať každé euro, budú rátať, z čoho ošatia svoje deti, či pošlú dieťa na výlet, či vôbec budú môcť obe napríklad deti poslať na vysokú školu. Skrátka, vy nás posielate do roku pomaly 1850, kedy sa takéto veci diali, a toto vaše bačovanie nás tam naozaj dostalo.
20. schôdza NR SR - 1.deň - A. dopoludnia
Dátum: 2024-09-12
Poslanec: Petrík, Simona (PS)
Druh vystúpenia: Vystúpenie s faktickou poznámkou

30. Ďakujem, pán presedajúci, a ďakujem najmä tebe, Michal, za túto silnú reč, v ktorej nebolo nič útočné ani populistické, bola to len čistá a ohlušujúca pravda. Za týmto odvolávaním nie je nič iné, iba obyčajná pomsta za našu aktívnu opozičnú prácu, ale aj za tú podporu, ktorú máme u voličov a u voličiek. Stúpame Ficovi a spol. na otlaky a on je nami jednoducho vyrušený. Vám skrátka vadí, že sme tu, že Progresívne Slovensko je na politickej mape Slovenska a už sa tu pán Huliak niekoľkokrát vyjadroval, že nás treba zrušiť a že máme naozaj veľkú podporu. Plus krajina sa vám rozpadá pod rukami, dlh rastie, vy nie ste schopní už pol roka prísť s konkrétnym balíkom konsolidačných opatrení, ktoré by mali zlepšiť túto katastrofálnu finančnú situáciu krajiny. A toto vy potrebujete ultrarýchlo prekryť týmito populistickými klamstvami. Prekryť svoju neschopnosť riadiť štát. Je to hanba a budeme na to spomínať ako na stratené roky pre Slovensko. (Potlesk.)